| Il-logo tal-Kummissjoni Ewropea, 12-il stilla safra fuq sfond blu rranġati f’għamla ta’ ċirku u inkwadrati b’żewġ elementi grafiċi griżi ċari li jirrappreżentaw il-bini ta’ Berlaymont, li hu l-kwartieri ġenerali tal-Kummissjoni Ewropea. | IL-KUMMISSJONI EWROPEAID-DIRETTORAT ĠENERALI tal-Impjiegi, l-Affarijiet Soċjali u l-InklużjoniId-Direttorat E Mobilità tal-Forza tax-Xogħol u Affarijiet Internazzjonali**L-Unità E1 Il-Mobilità tal-Forza tax-Xogħol, is-Servizzi Pubbliċi tal-Impjiegi, ELA** |
| --- | --- |

## Dikjarazzjoni ta’ aċċessibbiltà għall-Europass

Din id-dikjarazzjoni tapplika għall-kontenut ippubblikat fid-dominju: <https://europa.eu/europass> u kwalunkwe wieħed mis-subdominji tiegħu.

Dan is-sit web huwa ġestit mid-DĠ EMPL, Unità E1. Dan tfassal biex jintuża minn kemm jista’ jkun nies, inklużi persuni b’diżabbiltajiet.

Għandek tkun tista':

* Tiżżummja sa 200% mingħajr problemi.
* tinnaviga l-biċċa l-kbira tas-sit b’keyboard biss
* tinnaviga l-biċċa l-kbira tas-sit web b’apparat modern li jaqra dak li jkun hemm fuq l-iscreen u b’software li jirrikonoxxi d-diskors (fuq il-kompjuter jew il-mobile tiegħek).

Dan is-sit web hu ddisinjat biex jikkonforma mal-[istandard tekniku għas-siti web u l-apps tal-mobile, EN 301 549 v.3.2.1](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf). Dan isegwi mill-qrib il-livell “AA” tal-[verżjoni 2.1 tal-Linji Gwida għall-Aċċessibbiltà tal-Kontenut tal-Web (WCAG)](https://www.w3.org/TR/WCAG21/).

**Status tal-konformità**

Dan is-sit web hu parzjalment **konformi** [mal-istandard tekniku EN 301 549 v.3.2.1](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf) u l-[Linji Gwida għall-Aċċessibbiltà tal-Kontenut tal-Web (WCAG) 2.1 Livell AA](https://www.w3.org/WAI/standards-guidelines/wcag/). Ara “[Kontenut mhux aċċessibbli](#_Non-accessible_content)” għal aktar dettalji.

Is-sit web ġie ttestjat l-aħħar f'April 2023.

**Tħejjija ta’ din id-dikjarazzjoni**

Din id-dikjarazzjoni ġiet riveduta fil-15.12.2023.

**Feedback**

Nilqgħu l-feedback tiegħek dwar l-aċċessibbiltà tas-sit web tal-Europass. Jekk jogħġbok għarrafna jekk tiltaqa’ ma’ ostakli għall-aċċessibbiltà:

* Telefown: **00 800 6 7 8 9 10 11** minn kullimkien fl-UE - matulil-ġimgħa 09:00 - 18:00 CET bi kwalunkwe lingwa tal-UE\* (it-telefonati huma bla ħlas).
* Formola tal-feedback: Iktbilna permezz tal-[formola ta’ kuntatt tal-Europass](https://europa.eu/europass/en/about-europass/contact-us/submit-query)

Nippruvaw inwieġbu l-feedback fi żmien 15-il jum ta’ xogħol mid-data tal-wasla tal-mistoqsija mid-dipartiment responsabbli tal-Kummissjoni.

**Kompatibbiltà ma’ browsers u teknoloġija assistiva**

Is-sit tal-Europass tfassal biex ikun kompatibbli mat-teknoloġiji assistivi li ġejjin li l-aktar li jintużaw:

* l-aħħar verżjoni tal-browsers Microsoft Edge, Google Chrome, Mozilla Firefox u Apple Safari;
* flimkien mal-aħħar verżjonijiet ta’ teknoloġiji ta’ assistenza.

**Speċifikazzjonijiet tekniċi**

L-aċċessibbiltà tas-sit web tal-Europass tiddependi fuq it-teknoloġiji li ġejjin biex taħdem b’taħlita partikolari ta’ browser tal-internet u kwalunkwe teknoloġija assistiva jew plugin installati fuq il-kompjuter tiegħek:

* HTML
* WAI-ARIA
* CSS
* JavaScript

**Kontenut mhux aċċessibbli**

Filwaqt li aħna impenjati li niżguraw l-aċċessibbiltà tas-sit web tal-Europass, hemm limitazzjonijiet magħrufa li qed nindirizzaw b’mod attiv. Napprezzaw il-fehim u l-paċenzja tiegħek hekk kif naħdmu biex insolvu dawn il-kwistjonijiet. Jekk tiltaqa’ ma’ sfida ta’ aċċessibbiltà mhux elenkata hawn taħt, jekk jogħġbok ikkuntattjana.

 **Limitazzjonijiet Magħrufa** (Skedati għal Riżoluzzjoni sa tmiem l-2024:

* Xi paġni għandhom mnejn ikollhom kuntrast baxx tal-kulur.
* Xi funzjonalitajiet mhumiex aċċessibbli jew għandhom aċċessibbiltà limitata (fokus baxx) għall-utenti li jużaw keyboard biss.
* Il-biċċa l-kbira tal-elementi viżwali m’għandhomx deskrizzjonijiet tat-test alt bil-lingwa korrispondenti.
* Xi oqsma m’għandhomx tikketti għall-qarrejja tal-iscreen jew teknoloġiji ta’ assistenza simili.
* Xi messaġġi ta’ żball mhumiex assoċjati b’mod ċar mal-kontrolli tal-formola.
* Xi dokumenti huma f’format PDF u mhumiex aċċessibbli.
* Xi paġni mhumiex adattati għalkollox għall-qarrejja tal-iscreen jew teknoloġiji ta’ assistenza simili.
* Xi intestaturi mhumiex strutturati b’mod korrett għal teknoloġiji ta’ assistenza.
* Xi paġni għandhom elementi ta’ kontenut bħal tabelli u menus tal-ġenb li jistgħu ma jkunux aċċessibbli.
* Xi URLs m’għandhomx ismijiet tal-mogħdijiet li jinftiehmu jew korretti.
* Xi elementi mhumiex kompletament adattati għall-aċċessibbiltà mobbli.